“Сибай” халыҡ бейеү ансамбле етәксеһе Азат Нәбиуллин әйтеүенсә, концерт-театр берекмәһе артистары элекке популяр бейеүҙәрен тергеҙеү менән булыша. Ҡасандыр тамашасылар тарафынан яратып ҡабул ителгән “Сыңрау торна” бейеүе өсөн яңы костюмдар тегелгән, бейеүҙе дөрөҫ ҡуйыу буйынса грамоталы эш алып барыла. Ансамблгә яңы ғына ҡушылған йәш бейеүселәр сәхнә оҫталарынан тырышып репертуарҙы өйрәнә.